**דף עבודה: מיומנו של משרת**

1. אתם משרתים בארמון המלך דוד. איתרע מזלכם ללוות את דוד בשבוע שבו מת ילדו. תארו את אירועי השבוע בעזרת הפסוקים:

**יום א' למחלה:** (פסוקים טו-טז)

8:00 - בנו של דוד נופל למשכב, מחלה קשה ומסתורית תקפה אותו.

10:00 -

12:00 -

**יום ג' למחלה:** (פסוקים טז-יז)

9:00 -

12:00 -

**יום ז' למחלה:** (פסוקים יח-כג)

8:00 -

10:00 - אני וחבריי התלחשנו ליד העמודים בקצה החדר: "שמעת ש...".

12:00 -

16:00 -

18:00 - אני וחברי לא יכולנו להתאפק. וניגשנו לשאול את דוד לפשר מעשיו. מדוע דווקא כעת הוא מתרחץ ואוכל? דווקא כשהילד מת? "כשבני היה חי עוד היה סיכוי שאוכל להחזירו אליי", ענה לי המלך במבט רך, "אולם כעת הוא הלך ממני, ודבר שאעשה לא יוכל להשיבו".

1. עיינו בפסוק יג – מה היה אמור להיות עונשו של דוד? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. בפסוק יח כתוב: **"וְאֵיךְ נֹאמַר אֵלָיו מֵת הַיֶּלֶד וְעָשָׂה רָעָה"** איזו רעה אדם במצבו של דוד עלול לעשות?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

להלן תשובות לדף העבודה: מיומנו של משרת לשימוש המורה:

**יום א' למחלה:** (פסוקים טו-טז)

8:00 - בנו של דוד נופל למשכב, מחלה קשה ומסתורית תקפה אותו.

12:00 - המלך דוד מתפלל ומסרב לאכול כל מה שהגשנו לו. הוא אומר שהוא צם עד שתפילותיו ייענו. לאורך כל היום המלך ממשיך להתפלל.

20:00 - מרוב אבל המלך דוד הולך לישון כמו אחד מאתנו, על הרצפה הקשה.

**יום ג' למחלה:** (פסוקים טז-יז)

9:00 - לאורך השבוע המלך דוד ממשיך לצום, להתפלל ולישון על הרצפה. שמענו שהיום יהיה ביקור חשוב אצל המלך.

12:00 - משלחת של הזקנים המכובדים ביותר בבית דוד ביקרה היום את דוד והפצירה בו לקום מן הארץ ולאכול אתם לחם. דוד סירב בעקשנות והמשיך בתעניתו.

**יום ז' למחלה:** (פסוקים יח-כג)

8:00 - עם בוקר מתברר שבנם של דוד ובת שבע מת בלילה. הרופא המלכותי ביקר אצל בת שבע וקבע שהתינוק מת.

10:00 - אני וחבריי התלחשנו ליד העמודים בקצה החדר: "שמעת שהילד מת?", הוא לחש לי. "אנחנו צריכים להגיד לו את הבשורה המרה הזאת?", שאלתי בפחד. לא אמרנו כלום.

12:00 - אנחנו ממשיכים לשתוק ולא לספר את החדשות הרעות. הרי דוד כבר כעת מסרב לכל הבקשות וההפצרות. מה יעשה כשייוודע לו שבנו מת? אבל דוד שמע אותנו מתלחשים והבין ממבטינו מה שקרה. "הילד מת?", הוא שאל אותי. הנהנתי בראשי בצער ובפחד.

16:00 - דוד קם, מבקש שיביאו לו מים לרחצה ומחליף את בגדיו. לנוכח מבטינו הנדהמים הוא מתלבש וניגש לבית ה' ומשתחווה.

17:00 - דוד אוכל לחם בביתו לאחר שביקר בבית ה'.

18:00 - אני וחבריי לא יכולנו להתאפק וניגשנו לשאול את דוד לפשר מעשיו. מדוע דווקא כעת הוא מתרחץ ואוכל? דווקא כשהילד מת? "כשבני היה חי, עוד היה סיכוי שאוכל להחזירו אליי", ענה לי המלך במבט רך, "אולם כעת הוא הלך ממני, ודבר שאעשה לא יוכל להשיבו".

1. **"גַּם ה' הֶעֱבִיר חַטָּאתְךָ לֹא תָמוּת"** - דוד היה אמור למות בעקבות חטאו.
2. דוד עלול לפגוע בעצמו עוד יותר מצום. כמלך רב עוצמה אך מיואש, עבדיו חוששים שהוא יהיה אלים כלפי עצמו וכלפי אחרים.